ΓΡΑΠΤΗ ΕΡΩΤΗΣΗ E-1853/01

υποβολή: Pere Esteve (ELDR) προς την Επιτροπή

(26 Ιουνίου 2001)

Θέμα: Θαλάσσιες μεταφορές επικινδύνων εμπορευμάτων

Στις 12 Δεκεμβρίου του 2000, το πετρελαιοφόρο Erika ναυάγησε στις ακτές της Βρετάνης, ρυπαίνοντας περισσότερα από 450 χιλιόμετρα της γαλλικής ακτής. Δυστυχώς, τα ατυχήματα κατά την θαλάσσια μεταφορά επικίνδυνων και τοξικών εμπορευμάτων είναι συνηθισμένα σε όλες τις θάλασσες και όλους τους ωκεανούς.

Στη Μεσόγειο, η θαλάσσια μεταφορά τοξικών εμπορευμάτων αποτελεί συνηθισμένη πρακτική, όπως είναι, π.χ. η μεταφοράδρογονανθράκων.

Το ΑΕΠ των Βαλεαρίδων νήσων εξαρτάται κατά 80 % και πλέον από τον τουρισμό. Η επανάληψη μιας καταστροφής όπως εκείνης του πετρελαιοφόρου Erika, εκτός από τις ανεπανόρθωτες περιβαλλοντικές ζημιές, θα σημάνει την κατάρρευση της οικονομίας των νήσων αυτών, οι οποίες αποτελούν έναν από τους κατ' εξοχήν τουριστικούς προορισμούς στην Ευρώπη.

Ποιες πληροφορίες διαθέτει η Επιτροπή για την μεταφορά τοξικών ή επικινδύνων εμπορευμάτων στη Μεσόγειο· Ποια μέτρα σκοπεύει να λάβει για αυτού του τύπου τις μεταφορές, λαμβάνονταςπόψη τουςψηλούς κινδύνους των εν λόγω μεταφορών και την οικονομική σημασία της ποιότητας του περιβάλλοντος για τους οικισμούς που βρίσκονται στις ακτές της Μεσογείου·

Απάντηση της κας de Palacio εξ ονόματος της Επιτροπής

(18 Σεπτεμβρίου 2001)

Η Επιτροπή συμφωνεί με το Αξιότιμο Μέλος του Κοινοβουλίου για τη σημασία της ασφάλειας των θαλάσσιων μεταφορών, ειδικότερα της μεταφοράς επικίνδυνων και τοξικών εμπορευμάτων, όπως το πετρέλαιο και οι χημικές ουσίες, ως μέσου προστασίας του θαλάσσιου περιβάλλοντος, καθώς επίσης και προστασίας των παράκτιων ζωνών. Εν προκειμένω, η Επιτροπήπέβαλε το 2000 δύο δέσμες προτάσεων. Οι προτάσεις Erika I(1), περιλαμβάνουν προτάσεις για την ενίσχυση της οδηγίας 95/21/ΕΚ για τον έλεγχο του κράτους του λιμένα, για τις βελτιώσεις επί των κοινών κανόνων για τους νηογνώμονες και το ρόλο των ναυτικών διοικήσεων (αναθεώρηση

της οδηγίας 94/57/EOK του Συμβουλίου) και προτάσεις κανονισμού σχετικά με την επίσπευση της σταδιακής κατάργησης των πετρελαιοφόρων μονού κύτους. Οι προτάσεις Erika ΙΙ(2) περιλαμβάνουν μια πρόταση οδηγίας για την καθιέρωση ενός κοινοτικού συστήματος παρακολούθησης, ελέγχου και πληροφοριών για τη θαλάσσια κυκλοφορία, μια πρόταση κανονισμού για την καθιέρωση του Ευρωπαϊκού Ταμείου Αποζημίωσης Ζημιών Ρύπανσης από Πετρέλαιο και μια πρόταση κανονισμού για την καθιέρωση της Ευρωπαϊκής Υπηρεσίας για την Ασφάλεια της Ναυτιλίας.

Η Επιτροπή συστηματικά συλλέγει δεδομένα από τα κράτη μέλη όσον αφορά το βάρος και τη φύση των εμπορευμάτων που μεταφέρονται προς και από τους κοινοτικούς λιμένες, σύμφωνα με την οδηγία 95/64/ΕΚ(3) του Συμβουλίου σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών. Εντούτοις, ο χαρακτήρας των δεδομένων που λαμβάνει δεν επιτρέπει ακόμα την πλήρη επανεξέταση των μεταφορών επικίνδυνων εμπορευμάτων στη Μεσόγειο. Η Επιτροπή επιπλέονποστηρίζει ένα έργο στο πλαίσιο της ευρωμεσογειακής συνεργασίας για τη βελτίωση των στατιστικών όσον αφορά τα εμπορεύματα που μεταφέρονται στη Μεσόγειο δια θαλάσσης.

Με την οδηγία 93/75/EOK(4) του Συμβουλίου σχετικά με τις ελάχιστες προδιαγραφές που απαιτούνται για τα πλοία τα οποία κατευθύνονται σε ή αποπλέουν από κοινοτικούς λιμένες μεταφέροντας επικίνδυνα ή ρυπογόνα εμπορεύματα (οδηγία HAZMAT), απαιτείται από τα πλοία που μεταφέρουν επικίνδυνο φορτίο και τα οποία κατευθύνονται σε ή αποπλέουν από κοινοτικούς λιμένες να δηλώνουν στην αρμόδια αρχή των εν λόγω κρατών τη φύση αυτών των εμπορευμάτων, την ποσότητα και τη θέση τους επί του πλοίου. Οι συζητήσεις εντός των κοινοτικών οργάνων βρίσκονται σε εξέλιξη προκειμένου να διευρυνθεί και να βελτιωθεί η αποτελεσματικότητα του εν λόγω καθεστώτοςποβολής πληροφοριών(5).

Αποτελεί επίσης πρόθεση να επιβληθεί σε όλα τα πλοία τα οποία κατευθύνονται σε ή αποπλέουν από κοινοτικούς λιμένες να φέρουνποχρεωτικώς αναμεταδότες για το Σύστημα Αυτόματου Εντοπισμού (AIS - Automatic Identification System) και Όργανα Καταγραφής Δεδομένων Ταξιδίου (VDRS - Voyage Data Recorders).

Η μελλοντική Ευρωπαϊκή Υπηρεσία για την Ασφάλεια της Ναυτιλίας θα αναλάβει την ακριβέστερη συλλογή, καταγραφή και αξιολόγηση των δεδομένων όσον αφορά την ασφάλεια της ναυτιλίας(6). Ένα από τα καθήκοντα της εν λόγωπηρεσίας είναι να παρασχεθούν στην Επιτροπή και στα κράτη μέλη αντικειμενικές, αξιόπιστες και συγκρίσιμες πληροφορίες και δεδομένα όσον αφορά την ασφάλεια της ναυτιλίας για να τους επιτρέψουν να λάβουν τα απαραίτητα μέτρα για τη βελτίωση της ασφάλειας της ναυτιλίας.

(1) COM(2000)142 τελικό.

(2) COM(2000)802 τελικό.

(3) Οδηγία 95/46 του Συμβουλίου, της 8ης Δεκεμβρίου 1995, σχετικά με τις στατιστικές καταγραφές για τις θαλάσσιες μεταφορές εμπορευμάτων και επιβατών - ΕΕ L 320 της 30.12.1995.

(4) Οδηγία 93/75/EC του Συμβουλίου, της 13ης Σεπτεμβρίου 1993, σχετικά με τις ελάχιστες προδιαγραφές που απαιτούνται για τα πλοία τα οποία κατευθύνονται σε ή αποπλέουν από κοινοτικούς λιμένες μεταφέροντας επικίνδυνα ή ρυπογόνα εμπορεύματα - ΕΕ L 247 της 5.10.1993. Οδηγία η οποία τροποποιήθηκε τελευταία από την οδηγία 98/74/ΕΚ της Επιτροπής - ΕΕ L 276 της 13.10.1998.

(5) COM(2000)802 τελικό - 2000/0325 (COD).

(6) COM(2000)802 - 2000/0327 (COD).